**JELGAVAS PILSĒTAS PAŠVALDĪBAS 2016.GADA 27.OKTOBRA SAISTOŠO NOTEIKUMU NR.16-24 „GROZĪJUMI JELGAVAS PILSĒTAS PAŠVALDĪBAS 2013.GADA 23.MAIJA SAISTOŠAJOS NOTEIKUMOS NR.13-12 „PAR ATBALSTA PASĀKUMIEM VIDES PIELĀGOŠANAI PERSONAI, KURA PĀRVIETOJAS RITEŅKRĒSLĀ””**

 **PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Īss projekta satura izklāsts | Saistošie noteikumi izstrādāti, lai nodrošinātu iespēju vides pielāgošanai personām ar invaliditāti, ar kurām ir noslēgts terminēts (līdz 10 (desmit) gadiem) pašvaldības dzīvojamās telpas īres līgums. Papildus tiek palielināts pabalsta/atbalsta apmērs:- mājokļa iekšējas vides pielāgošanai par 654,26 *euro* (seši simti piecdesmit četri  *euro* divdesmit seši *cent*i);- viendzīvokļa mājas ārējās vides pielāgošanai par 1031,38 *euro* (viens tūkstotis trīsdesmit viens *euro* trīsdesmit astoņi *centi*)*;**-* pandusa (uzbrauktuves) izbūvei daudzdzīvokļu dzīvojamajā mājā par 1031,38 *euro* (viens tūkstotis trīsdesmit viens *euro* trīsdesmit astoņi *centi*) *.* |
| 2. Projekta nepieciešamības pamatojums | Saistošie noteikumi nepieciešami, lai paplašinātu tiesības personām ar invaliditāti saņemt pabalstu/atbalstu vides pielāgošanai. Iepriekš personai ar invaliditāti, kura pārvietojas riteņkrēslā, īrējot pašvaldības dzīvojamo telpu saskaņā ar terminētu (līdz 10 (desmit) gadiem) īres līgumu, bija ierobežota iespēja pretendēt uz pabalstu/atbalstu vides pielāgošanai. |
| 3.Informācija par plānoto projekta ietekmi uz pašvaldības budžetu | Minēto pabalstu/atbalstu vides pielāgošanai piešķiršanai tiek plānoti naudas līdzekļi Jelgavas pilsētas pašvaldības iestādes “Jelgavas sociālo lietu pārvalde” (turpmāk – JSLP) 2017.gada budžetā par kopējo summu 6742,56 *euro* (seši tūkstoši septiņi simti četrdesmit divi*euro* piecdesmit seši *centi*) (1685,64 pabalsta/atbalsta palielinājums uz vienu personu X 4 personas). |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Neietekmē. |
| 5. Informācija par plānoto projekta ietekmi uz administratīvajām procedūrām | Saistošo noteikumu izpildi nodrošinās JSLP un sadarbības partneri. |
| 6. Informācija par konsultācijām ar privātpersonām | Saistošo noteikumu projekts apspriests Jelgavas pilsētas domes Sociālo lietu konsultatīvajā komisijā. |

Jelgavas pilsētas domes priekšsēdētājs A.Rāviņš